Ալեքսանդր Ջանելիձե

Ալեքսանդր Իլլարիոնի Ջանելիձե (, ), վրացի խորհրդային երկրաբան և հնէաբան։ Վրացական ԽՍՀ ԳԱ ակադեմիկոս (1941), ԽՄԿԿ անդամ 1942 թվականից։

Կենսագրություն 
Ավարտել է Փարիզի համալսարանը (1910)։ 1915 թվականից աշխատել է Կազանի համալսարանում։ 1924 թվականից՝ Թբիլիսիի համալսարանի պրոֆեսոր, 1925-1956 թթ.՝ վրացական ԽՍՀ ԳԱ երկրաբանության ինստիտուտի տնօրեն։

Եղել է Վրաստանի երկրաբանական ընկերության նախագահ։

Հիմնական աշխատություններ 
Հիմնական աշխատությունները վերաբերում են Վրաստանի շերտագրությանը, տեկտոնիկային, ռեգիոնալ երկրաբանությանը և հնէաբանությանը, հատկապես մեզոզոյի ֆաունայի հետազոտություններին։

Պարգևներ 
Պարգևատրվել է Լենինի և Աշխատանքային կարմիր դրոշի շքանշաններով։

Վրացի երկրաբաններ
Փարիզի համալսարանի շրջանավարտներ
Հնէաբաններ
Վրացի գիտնականներ
ԽՄԿԿ անդամներ
Երկրաբանա-հանքաբանական գիտությունների դոկտորներ
Վրաստանի գիտությունների ազգային ակադեմիայի ակադեմիկոսներ